Anina osma ofanziva - Ilić, Saša (Peščanik NVO, 2020)
Korona je u punoj ekspanziji i cifre vrtoglavo rastu. Mediji oblikuju zastrašujuću sliku pandemije i svaki naslov povećava strah građana, svaki klik na link sa skandaloznim naslovom povećava prihod medija. Porast straha ima veze sa profitom kada su mediji u pitanju. S druge strane, javno generisanje straha ima veze sa zamagljivanjem odgovornosti vladajućih elita. Građani Srbije dobro su utrenirani kada je sejanje straha i panike u pitanju, jer već osam godina žive u pretnjama katastrofalnim scenarijima: makedonskim, argentinskim, italijanskim. Jedino srpski scenario ostaje spasonosan i pravi